50.01 ORDNI TA’ PRESKRIZZJONIJIET SKOND L-ATT DWAR SIGRIETI UFFI~JALI L-AVVIŻ LEGALI 14 ta’ l-1996. L-AVVIŻ LEGALI 14 ta’ l-1996. 1. Titolu. It-titolu ta’ dan l-Ordni hu Ordni ta’ Preskrizzjonijiet skond l-Att dwar Sigrieti Uffiċjali. 2. Korpi preskritti. Kap. 50. Il-korpi li hemm elenkati fl-ewwel kolonna ta’ l-Ewwel Skeda li tinsab ma’ dan l-Ordni, u l-kategoriji ta’ membri jew ta’ impjegati tal-korp elenkati fit-tieni kolonna ta’ dik l-Iskeda, qegħdin jiġu preskritti għall-iskopijiet ta’ l-artikolu 2(1)(e)-tifsira ta’ "funzjonarju pubbliku "-ta’ l-Att dwar is-Sigrieti Uffiċjali. 3. Karigi preskritti. Kap. 50. Il-karigi li hemm elenkati fl-ewwel kolonna tat-Tieni Skeda li tinsab ma’ dan l-Ordni, u l-kategoriji ta’ impjegati ta’ detenturi ta’ karigibhal dawk li hemm elenkati fit-tieni kolonna ta’ dik l-Iskeda, qegħdin jiġu preskritti għall-iskopijiet ta’ l-artikolu 2(1)(f)-tifsira ta’ "funzjonarju pubbliku "-ta’ l-Att dwar is-Sigrieti Uffiċjali. 4. Preskrizzjoni ta’ korpi oħra. Il-korpi li hemm elenkati fl-ewwel kolonna tat-Tielet Skeda li tinsab ma’ dan l-Ordni qegħdin jiġu preskritti għall-iskopijiet ta’ l-artikolu 12(5) uż jew ta’ l-artikolu 13(9) ta’ l-Att kif muri fit-tieni kolonna ta’ dik l-Iskeda, sabiex dawn ikunu jistgħu, fil-każ ta’ l-artikolu 12(5), jagħtu awtorizzazzjoni uffiċjali għal, jew, fil-każ ta’ l-artikolu 13(9), jagħtu direttivi uffiċjali biex jiġu ritornati dokumenti jew kif għandhom jiddisponu minnhom.